
ΑΠΟΦΑΣΕΙ Σ 

Αριθ.4292 (1) 

Συγχώνευση Νομικών Προσώπων Δημοσίου Δικαίου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 203 του Δημοτικού και Κοι¬ 
νοτικού Κώδικα (Π.Δ. 410/95). 

2. Τις αριθ. 12013/21.8.1989 (ΦΕΚ 652 /γΒ 731.8.1989), 
14729/9 8.1989 (ΦΕΚ 652/τΒ'/31.8.1989) και 4000/6.4.94 
αποφάσεις Νομάρχη Φλώρινας με τις οποίες συστήθηκαν 
στην τέως Κοινότητα Φιλώτα δύο Νομικά Πρόσωπα Δη 
μοσίου Δικαίου με τις επωνυμίες «Σχολική Επιτροπή Α' Δη¬ 
μοτικού Σχολείου» και «Σχολική Επιτροπή Β' Δημοτικού 
Σχολείου». 

3. Την αριθμ. Δ4/322/10.7.1998 (ΦΕΚ 764/τ.Β/ 
24.7.1998) κοινή απόφαση των Υφυπουργών Οικονομι¬ 
κών και Εθνικής Παιδείας και Θρησκευμάτων «Κατάργη¬ 
ση. υποβιβασμός, συγχώνευση δημοτικών σχολείων». 

4. Τις διατάξειςτου Ν. 2539/97 με τις οποίες συνενώθη¬ 
κε η τέως Κοινότητα Φιλώτα στον νέο Δήμο Φιλώτα. 


5. Την αριθμ. 139/99 απόφαση του Δημοτικού Συμβου¬ 
λίου Φιλώτα με την οποία συγχωνεύονται οι Σχολικές Επι¬ 
τροπές Α' και Β' Δημοτικού Σχολείου Φιλώτα με μία Σχολι¬ 
κή Επιτροπή Δημοτικού Σχολείου Φιλώτα, αποφασίζουμε: 

1. Συγχωνεύονται τα δύο Νομικά Πρόσωπα Δημοσίου 
Δικαίου με τίτλους «Σχολική Επιτροπή Α' Δημοτικού Σχο¬ 
λείου Φιλώτα» που συστήθηκαν με τις αριθμ. 
14730/9.8.89, 12012/21.8.89 και 4000/6.4,94 αποφάσεις 
Νομάρχη Φλώρινας σε ένα με τίτλο «Σχολική Επιτροπή 
Δημοτικού Σχολείου Φιλώτα» στο Δήμο Φιλώτα. 

2. Σκοπός του Νομικού Προσώπου είναι: 

α. Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλωσίμων 
υλικών κλπ. 

β. Η εκτέλεση μικρών έργων για επισκευή και συντήρη¬ 
ση των διδακτηρίων. 

γ. Η αποκατάσταση φθορών και ζημιών των επίπλων, ε¬ 
ξοπλισμού και γενικά των διδακτηριακών εγκαταστάσε¬ 
ων. 

δ. Η φροντίδα για την εξεύρεση άλλων πόρων και ο ε¬ 
φοδιασμός των σχολικών μονάδων με έπιπλα και σκεύη, 
με βιβλία για την σχολική βιβλιοθήκη και γενικά με όλα τα 
μέσα που είναι απαραίτητα για τη λειτουργία τους και γε¬ 
νικότερα η λήξη όλων των μέτρων που κρίνονται αναγκαι α 
για τη στήριξη της διοικητικής λειτουργίας των σχολικών 
μονάδων. 

3. Το νομικό πρόσωπο διοικείται από το διοικητικό συμ¬ 
βούλιο, τα μέλη του οποίου μαζί με τους αναπληρωτές 
τους ορίζονται από το Δημοτικό Συμβούλιο, εφαρμοζομέ- 
νων και των διατάξεων της παρ. 8 του άρθρου 5 του Ν. 
1894/199 (ΦΕΚ 110 Α'). 

4. Η Θητεία του πρώτου Δ.Σ. του νομικού προσώπου λή¬ 
γει με τη λήξη της παρούσας δημοτικής περιόδου. 

Η θητεία των μελών του Δ.Σ. ακολουθεί τη δημοτική πε¬ 
ρίοδο. 

Το Δ.Σ. εκλέγει αντιπρόεδρο κα γραμματέα. 

5. Πόροι του νομικού προσώπου είναι: 

α. Ετήσια επιχορήγηση του Δήμου. 

β. Ετήσια επιχορήγηση του κράτους. 

γ. Κάθε είδους εισφορές, δωρεές, κληρονομιές, κληρο¬ 
δοσίες. 

δ. Εισπράξεις από το αντίτυπο των παρεχομένων πραγ¬ 
μάτων ή υπηρεσιών. 

ε. Πρόσοδοι από την περιουσία του. 
β. Από τη δημοσίευση της απόφασης αυτής στην Εφη¬ 
μερίδα της Κυβερνήσεως το νέο νομικό πρόσωπο, στο ο¬ 
ποίο συγχωνεύονται τα δύο παραπάνω, υποκαθίστανται 
αυτοδικαίως και χωρίς καμία διατύπωση, σε όλα εν γένει 
τα δικαιώματα και τις υποχρεώσεις των συγχωνευθέ- 
ντων νομικών προσώπων εξομοιούμενο με καθολικό διά¬ 
δοχο. 

7. Το νομικό πρόσωπο εκπροσωπείται στα δικαστήρια 
και σε κάθε δημόσια αρχή από τον πρόεδρο του Δ.Σ. και 
όταν αυτός απουσιάζει ή κωλύεται από αντιπρόεδρο. 

8. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του Δήμου Φιλώ- 
τα, το ύψος της οποίας δεν μπορεί να προσδιορισθεί επα¬ 
κριβώς 

9. Η απόφαση αυτή να δημοσιευθεί στην Εφημερίδα της 
Κυβερνήσεως. 

Φλώρινα, 4 Ιουνίου 1999 

Με εντολή Γενικού Γραμματέα Περιφέρειας 
Η Διευθύντρια 
ΑΝ. ΠΑΠΑΔΟΠΟΥΛΟΥ 

-♦- 

Αριθ.8391 (2) 

Έγκριση Οργανισμού Εσωτερικής Υπηρεσίας (Ο.Ε.Υ.) 

Δήμου Ολυμπου Ν. Λάρισας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 
Έχοντας υπόψη: 

1. Τις διατάξεις του άρθρου 12 Ν. 1188/81 όπως αντικα- 
ταστάθηκε με το άρθρο 8 Ν. 2307/95 και το Ν. 2503/97. 

2. Τις διατάξεις του άρθρου 18τσυ Ν. 2539/1997 καθώς 
και την 42036/εγκ. 34/17.12.98 εγκύκλιο του ΥΠ.ΕΣ.Δ.Δ. 
και Αποκέντρωσης. 

3. Την αριθμ. 1505/1.4.99 απόφαση του Γενικού Γραμ¬ 
ματέα Περιφέρειας Θεσσαλίας. 

4. Την 39/99 απόφαση του Δημοτικού Συμβουλίου Ολυ¬ 
μπου με την οποία ψηφίζει τον Οργανισμό Εσωτερικής Υ¬ 
πηρεσίας του Δήμου, αποφασίζουμε: 

Εγκρίνουμε την 39/99 από φάση του Δήμου Ολυμπου με 
την οποία ψηφίζεται ο Οργανισμός Εσωτερικής Υπηρε¬ 
σίας του Δήμου ο οποίος έχει ως εξής: 

I ΚΕΦΑΛΑΙΟ 

ΔΙΑΡΘΡΩΣΗ ΥΠΗΡΕΣΙΩΝ 

ΔΗΜΑΡΧΟΣ 

ΑΝΤΙΔΗΜΑΡΧΟΣ 

Την υπηρεσία του Δήμου συγκροτούν τα τμήματα: 

Α. Γραφείο Υποστήριξης Δημάρχου 
Β. Τμήμα Διοικητικών και Οικονομικών Υπηρεσιών 
Γ. Τμήμα Τεχνικών Υπηρεσιών και Περιβάλλοντος 
Δ. Αυτοτελές Γραφείο Προγραμματισμού και Γεωργι¬ 
κής Ανάπτυξης 

II ΚΕΦΑΛΑΙΟ 

ΑΡΜΟΔΙΟΤΗΤΕΣ ΥΠΗΡΕΣΙΩΝ 
Α. ΓΡΑΦΕΙΟ ΥΠΟΣΤΗΡΙΞΗΣ ΔΗΜΑΡΧΟΥ 
ΑΡΘΡΟ Ιο 

ΓΡΑΜΜΑΤΕΙΑΚΗ ΥΠΟΣΤΗΡΙΞΗ ΔΗΜΑΡΧΟΥ 

Γραμματεία Δημάρχου - Ανπδημάρχου. Δημόσιες Σχέ¬ 
σεις, Ενημέρωση Δημοτών. 


Ρύθμιση Συναντήσεων και επικοινωνιών Δημάρχου και 
τήρηση ημερολογίου των προσωπικών επαφών. 

Τήρηση προσωπικού αρχείου εγγράφων Δημάρχου. 

Τήρηση ειδικού πρωτοκόλλου Δημάρχου. 

Προβολή των δραστηριοτήτων του Δήμου. 

Ενημέρωση των πολιτών για τις ενέργειες που απαιτού¬ 
νται για την περαίωση των υποθέσεών τους. 

Τήρηση πρακτικών των συναντήσεων και Συμβουλίων 
στα οποία μετέχει ο Δήμαρχος. 

Δακτυλογράφηση, αναπαραγωγή, διεκπεραίωση και 
αρχειοθέτηση προσωπικής αλληλογραφίας και αποφά¬ 
σεων του Δημάρχου. 

Χρήση Η,Ύ. 

ΑΡΘΡΟ 2ο 

ΓΡΑΦΕΙΟ ΝΟΜΙΚΗΣ ΥΠΟΣΤΗΡΙΞΗΣ 

Στις αρμοδιότητες του Γραφείου ανήκουν: 

Παροχή υπηρεσιών νομικής υποστήριξης προς τα αιρε¬ 
τά όργανα του Δήμου, για την προώθηση των επιδιώξεων, 
στόχων, συμφερόντων του Δήμου. (Ο Δικηγόρος παρί- 
σταται όταν καλείται στις συνεδριάσεις του Δημοπκού 
Συμβουλίου, της Δημαρχειακής επιτροπής και των Τοπι¬ 
κών Συμβουλίων). 

Η παροχή υπηρεσιών νομικής υποστήριξης στις υπηρε¬ 
σίες και στα Νομικά Πρόσωπα του Δήμου για οποιοδήπο- 
τε θέμα. 

Η νομική επεξεργασία και γνωμοδότηση για πράξεις 
της Δημόσιας Διοίκησης που αφορά το Δήμο. 

Η νομική επεξεργασία προγραμματικών συμβάσεων 
του Δήμου συμβολαίων, Συμβάσεων εργασίας έργου, 
διακηρύξεων, δημοπρασιών κ,λ.π. 

Η παράσταση του δικηγόρου σ’ όλα τα δικαστήρια για 
υποθέσεις του Δήμου. 

Η παράσταση του δικηγόρου στις Διοικητικές Αρχές για 
την προάσπιση των συμφερόντων του Δήμου. 

Η τήρηση αρχείου νομοθεσίας για να ανταποκρίνεται το 
Γραφείο στις προηγούμενες δραστηριότητες (Συγκέ¬ 
ντρωση Νόμων, Διαταγμάτων, γνωμοδοτήσεων, αποφά¬ 
σεων και νομολογίας, που αφορούν και απασχολούν το 
Δήμο). 

ΑΡΘΡΟ 3ο 

ΕΙΔΙΚΟΙ ΣΥΜΒΟΥΛΟΙ Ή ΕΠΙΣΤΗΜΟΝΙΚΟΙ ΣΥΝΕΡΓΑΤΕΣ 

Ο κάθε ειδικός Σύμβουλος, επιστημονικός συνεργάτης 
ή ειδικός συνεργάτης ασκεί επιτελικά καθήκοντα και δεν 
έχει αποφασιστικές αρμοδιότητες οποιοσδήποτε μορ- 
φής. 

Παρέχει συμβουλές και διατυπώνει εξειδικευμένες 
γνώμες (γραπτά - προφορικά) για το συγκεκριμένο τομέα 
δραστηριοτήτων τον οποίο έχει ορισθεί να εξυπηρετήσει 
(Ν 1416/1984 άρθρο 67) καιτο συμβουλευτικό του έργου 
απευθύνεται προς το Δήμαρχο. 

Συνεργάζεται στα πλαίσια των δραστηριοτήτων του με 
το Τμήμα Προγραμμαπσμού, Αγροτικής Ανάπτυξης και 
Τουριστικής Ανάπτυξης για την επεξεργασία εισηγήσε¬ 
ων, προτάσεων κ.λ.π. 

Β ΤΜΗΜΑ ΔΙΟΙΚΗΤΙΚΩΝ ΚΑΙ ΟΙΚΟΝΟΜΙΚΩΝ ΥΠΗ¬ 
ΡΕΣΙΩΝ 

ΑΡΘΡΟ 4ο 

ΘΕΜΑΤΑ ΠΡΟΣΩΠΙΚΟΥ 

Τήρηση ατομικών φακέλλων όλων των υπαλλήλων. 

Σύνταξη αποφάσεων Δημάρχου για υπηρεσιακή μετά- 

βολή των υπαλλήλων από πρόσληψη, έως και συνταξιο- 
δότηση (κλιμάκια, χρονοεπιδόματα, πειθαρχικές ποινές, 
άδειες κ.λ.π.). 

Έκδοση σχετικών βεβαιώσεων. 

Χρήση Η/Υ. 

ΑΡΘΡΟ 5ο 

ΔΗΜΟΤΙΚΗ ΚΑΤΑΣΤΑΣΗ 

Σύνταξη ενημέρωση και τήρηση βιβλίων Δημοτολογίου. 

Τήρηση Οικογενειακών μερίδων. 

Εφαρμογή του κώδικα περί Ελληνικής Ιθαγένειας. 

Κατάρτιση ετήσιου Μητρώου Αρρένων και στρατολογι¬ 
κών πινάκων. 

Έκδοση πιστοποιητικών. 

Διεξαγωγή Δημοπκών, Βουλευτικών και Ευροεκλογών 
σε ότι αφορά τον Δήμο. 

Τήρηση και συνεχής ενημέρωση βιβλίων (επίσημα αρ¬ 
χεία) για όλα τα Ληξιαρχικά γεγονότα που συμβαίνουν 
στην Περιφέρεια του Δήμου (γεννήσεις, βαπτίσεις, γόμοι, 
θάνατοι) καθώς και κάθε μεταγενέστερο γεγονός που 
συνδέεται με αυτά (υιοθεσίες, διαζύγια, εκούσιες ανα¬ 
γνωρίσεις κ.λ,π.). 

Ενημέρωση των αντιστοίχων υπηρεσιών άλλων ΟΤΑ για 
Ληξιαρχικά γεγονότα που επηρεάζουν τα Μητρώα Αρρέ¬ 
νων και τις Οικογενειακές μερίδες. 

Έκδοση Στατιστικών στοιχείων. 

Τήρηση Εκλογικών Καταλόγων. 

Χρήση Η/Υ. 

ΑΡΘΡΟ 6ο 

ΓΡΑΜΜΑΤΕΙΑΚΗ ΥΠΟΣΤΗΡΙΞΗ - 
ΔΙΟΙΚΗΤΙΚΗ ΜΕΡΙΜΝΑ ΥΠΗΡΕΣΙΩΝ 

Τήρηση γενικού πρωτοκόλλου εισερχομένων - εξερχο- 
μένων εγγράφων και διεκπεραίωσής τους. 

Δακτυλογράφηση όλων των εγγράφων. 

Μέριμνα για βοηθητικές λειτουργίες (ΦΑΞ, τηλ. κέντρο, 
φωτοτυπίες, τελετές Εθνικών Επετείων). 

Γραμματεία Δημοτικού Συμβουλίου, Δημαρχιακής Επι¬ 
τροπής, Τοπικών Συμβουλίων, Επιτροπών Δημοτικού 
Συμβουλίου, Πολιτιστικού Οργανισμού και Οργανισμών 
ή Επιχειρήσεων του Δήμου, για κατάρτιση Ημερήσιας 
διάταξης σε συνεργασία με τους Προέδρους, Σύνταξη α¬ 
ποφάσεων, αναπαραγωγή των, υποβολή προς έγκριση 
κοινοποίηση σπς αρμόδιες Υπηρεσίες ή ενδιαφερόμε- 
νους για εκτέλεση, τήρηση πρακπκών, βιβλιοδέτηση αυ¬ 
τών. 

Έκδοση Αδειών Ίδρυσης και λειτουργίας καταστημά¬ 
των υγειονομικού ενδιαφέροντος, κτηνοτροφικών επιχει¬ 
ρήσεων, μουσικών οργάνων, τεχνικών παιγνίων, μικρο- 
πωλητών, λειτουργίας περιπτέρων σε κοινόχρηστους Δη¬ 
μοτικούς χώρους, θεάτρων και κινηματογράφων και 
λειτουργία λαϊκών αγορών. 

Συγκέντρωση στοιχείων ή εγγράφων που πρέπει να υ- 
πογραφούν από τα όργανα και μεριμνά για την υπογραφή 
και τη διεκπεραίωσή τους. 

Χρήση Η/Υ. 

ΑΡΘΡΟ 7ο 

ΠΡΟΫΠΟΛΟΓΙΣΜΟΙ ΑΠΟΛΟΓΙΣΜΟΙ 

Σύνταξη Προϋπολογισμού Απολογισμού. 

Παρακολούθηση και εφαρμογή του προϋπολογισμού. 

Τήρηση βιβλίων αρχείων λογιστικού συστήματος ΟΤΑ 
όπως εκάστοτε ισχύει. 


Τήρηση νέου διπλογραφικού συστήματος από την ε¬ 
φαρμογή του. 

Τήρηση Μητρώων και αξιών, σύνταξη οικονομικών κα¬ 
ταστάσεων. 

Διενέργεια προμηθειών. 

Παραλαβή παραστατικών που απαιτούνται για πληρω¬ 
μή οφειλών του Δήμου, έκδοση όλων των χρηματικών ε¬ 
νταλμάτων πληρωμών και αποστολή τους στο Ταμείο 
προς πληρωμή. 

Τήρηση κινητής περιουσίας Δήμου. 

Χρήση Η/Υ. 

ΑΡΘΡΟ 8ο 

ΕΣΟΔΑ 

Εισηγήσεις για επιβολή τελών και δικαιωμάτων, εγγρα¬ 
φή υποχρέων προς τον Δήμο, Φυσικών και Νομικών Προ¬ 
σώπων, βεβαίωση εσόδων και οριστικοποίηση βεβαιωτι¬ 
κών καταλόγων. 

Έκδοση αδειών που σχετίζονται με την είσπραξη ει¬ 
σφορών και δικαιωμάτων. 

Τήρηση αρχείων Δημοτικής ακίνητης περιουσίας. 

Τήρηση αρχείων κληροδοτημάτων του Δήμου. 

Μέριμνα για την αξιοποίηση της Δημοτικής ακίνητης πε¬ 
ριουσίας. 

Χρήση Η/Υ. 

ΑΡΘΡΟ 9ο 

ΤΑΜΕΙΟ 

Διαμόρφωση και παρακολούθηση ταμειακών προγραμ¬ 
μάτων του Δήμου περί των υποχρεώσεων και των εισπρά¬ 
ξεων. 

Παραλαβή χρηματικών ενταλμάτων πληρωμών και 
πραγματοποίηση των πληρωμών στους δικαιούχους. 

Απόδοση κρατήσεων υπέρ τρίτων. 

Παραλαβή των βεβαιωτικών καταλόγων των υποχρέων. 

Έκδοση και αποστολή ατομικών ή ειδικών προσκλήσε¬ 
ων προς οφειλέτες του Δήμου. 

Τήρηση του Λογισπκού του Δήμου. 

Χρήση Η/Υ. 

ΑΡΘΡΟ 10ο 
ΕΙΔΙΚΗ ΥΠΗΡΕΣΙΑ 

Έλεγχος της τήρησης των διατάξεων που αφορούν 
στην καθαριότητα, κυκλοφορία, στάθμευση, οικοδόμη¬ 
ση, αποχέτευση, ηχορύπανση και προστασία του περι¬ 
βάλλοντος. 

Έλεγχος και εφαρμογή των κανονιστικών αποφάσεων 
που εκδίδει το Δημοτικό Συμβούλιο και των διατάξεων πε¬ 
ρί διαφημίσεων. 

Ελεγχος λειτουργίας λαϊκών αγορών, εμποροπανηγύ- 
ρεων, δημοτικών αγορών. 

Μέριμνα για ομαλή χρήση κοινόχρηστων χώρων (κατά¬ 
ληψη πεζοδρόμων από τραπεζοκαθίσματα - πάρκα κ.λ,π.). 

Εισήγηση για επιβολή Διοικητικών κυρώσεων σε παρα¬ 
βάτες των όρων λειτουργίας των καταστημάτων. 

Χρήση Η/Υ. 

Γ. ΤΜΗΜΑ ΤΕΧΝΙΚΗΣ ΥΠΗΡΕΣΙΑΣ ΚΑΙ ΠΕΡΙΒΑΛΛΟ¬ 
ΝΤΟΣ 

ΑΡΘΡΟ 11ο 

ΠΡΟΓΡΑΜΜΑ ΤΕΧΝΙΚΩΝ ΕΡΓΩΝ - 
ΜΕΛΕΤΕΣ ΕΠΙΒΛΕΨΗΣ ΑΥΤΩΝ 

Εισηγείται στη Δημοτική Αρχή το ετήσιο πρόγραμμα τε- 

χνικών έργων του Δήμου. Παρακολουθεί την υλοποίησή 
του και τηρεί απολογιστικά στοιχεία έχει την ευθύνη συ¬ 
ντήρησης των παλαιών έργων και της υπάρχουσας υπο¬ 
δομής. 

Προγραμματίζει τις προμήθειες της υπηρεσίας της σε 
συνεργασία με την οικονομική υπηρεσία. 

Εισηγείται τη σκοπιμότητα ανάθεσης συγκεκριμένων 
μελετών σε τρίτους εκτός Δήμων. 

Παρακολουθεί την εκπόνηση των μελετών τεχνικών έρ¬ 
γων που ανατίθονται σε τρίτους. 

Συντάσσει τεχνικές μελέτες για έργα που θα εκτελε- 
στούν είτε με αυτεπιστασία είτε για έργα που θα ανατε¬ 
θούν σε τρίτους {όταν αυτό αποφασιστεί) και επιβλέπει 
την εκτέλεσή τους ελέγχοντας την εκτέλεση έργων, από 
ποιοτικές, ποσοτικές και συμβατικές απόψεις. 

Παρακολουθεί και τηρεί τη σχετική νομοθεσία. 

Εκτελεί κάθε φύσης σχεδιαστική ενέργεια για τις ανά¬ 
γκες της υπηρεσίας. 

Χρήση Η/Υ. 

Άρθρο 12ο 

ΣΥΓΚΡΟΤΗΣΗ ΠΡΟΓΡΑΜΜΑΤΙΣΜΟΣ 
ΠΑΡΑΚΟΛΟΥΘΗΣΗ ΤΩΝ ΣΥΝΕΡΓΕΙΩΝ 
ΤΟΥΤΜΗΜΑΤΟΣ 

Για την εκτέλεση των λειτουργιών του τμήματος συ¬ 
γκροτούνται ειδικά συνεργεία. Οι σχετικές με τα συνερ¬ 
γεία αρμοδιότητες του γραφείου περιλαμβάνουν: 

Συγκρότηση Οργάνωση, συντονισμός και γενικά διοί¬ 
κηση των συνεργείων του Τμήματος, 

Ετοιμασία του προγράμματος Δράσης των Συνεργείων 
(καθορισμός αναγκαίων έργων, συντηρήσεων, επεμβά¬ 
σεων, καθορισμοί προτεραιοτήτων κ.λ.π.). 

Ανάλυση του προηγουμένου προγράμματος για τον κα¬ 
θορισμό των αναγκών κάθε συνεργείου σε τεχνικό εξο¬ 
πλισμό, εργαλεία, ανθρώπινο δυναμικό κατά ειδικότητες, 
ποσότητες υλικών κατά είδος κ.λ.π. 

Επίβλεψη από διοικητική και τεχνική άποψη των εργα¬ 
σιών που εκτελούν τα συνεργεία. 

Συγκρότηση οργάνωση και διοίκηση συνεργείων αμέ¬ 
σου επέμβασης σε περιπτώσεις επειγόντων εργασιών ε¬ 
κτός προγράμματος (π.χ. άμεσες επισκευές εγκαταστά¬ 
σεων δημοτικών κτηρίων ή σχολείων). 

Φροντίδα για τη στελέχωση και την εκπαίδευση του 
προσωπικού του κάθε Συνεργείου. 

Εισήγηση για την αναγκαιότητα χρησιμοποίησης συ¬ 
νεργείων τρίτων με την ανάθεση των σχετικών εργασιών. 
Επίβλεψη εργασιών που εκτελούνται από συνεργεία τρί¬ 
των από τεχνική και χρονική άποψη. 

Μέριμνα για την έγκαιρη προμήθεια των υλικών των ερ¬ 
γασιών που εκτελεί το κάθε συνεργείο. 

Χειρισμός και φροντίδα για την συντήρηση και αξιοποί¬ 
ηση των μηχανημάτων, τεχνικών μέσων και εργαλείων 
που χρησιμοποιεί το Συνεργείο. 

Εκτέλεση επιμετρήσεων εργασιών που εκτελεί το συ¬ 
νεργείο και έλεγχος των πιστοποιήσεων που υποβάλλο¬ 
νται από συνεργείων τρίτων. 

1. Συνεργείο τεχνικών έργων. 

Κατασκευή, επισκευή, διακόσμιση και εξοπλισμός των 
κτιρίων και εγκαταστάσεων του Δήμου καθώς και γενικά 
των κτιρίων και εγκαταστάσεων που αναλαμβάνει να κα¬ 
τασκευάσει, επισκευάσει ή συντηρήσει ο Δήμος. 

Επισκευή, συντήρηση έργων οδοποιίας και λοιπών έρ¬ 
γων υποδομής κατασκευές κόμβων και διαβάσεων, γεφυ¬ 


ρών, αντιπλυμμυρικών έργων, διευθετήσεις και καλύψεις 
ρεμάτων κ.λ.π. 

Επισκευή, συντήρηση έργων διαμορφώσεις υπαίθριων 
χώρων {π.χ. πεζόδρομοι, πλατείες, παιδικές χαρές, αθλη¬ 
τικοί χώροι κ.λ.π.). 

2. Συνεργείο Ύδρευσης - Αποχέτευσης 

Φροντίδα καλής λειτουργείας και συντήρησης του συ¬ 
στήματος ύδρευσης - αποχέτευσης. 

Καταμέτρηση της κατανάλωσης του νερού και ενημέ¬ 
ρωση με τα σχετικά στοιχεία της Οικονομικής Υπηρεσίας. 

Για την καλή συντήρηση και γρήγορη επισκευή βλαβών 
στο κεντρικό δίκτυο ύδρευσης καθώς επίσης και την επι¬ 
μέλεια της Τοποθέτησης Υδρομετρητών και φρεατίων. 

3. Συνεργείο Καθαριότητας 

Εκτέλεση εργασιών καθαριότητας των κοινόχρηστων 
χώρων μέσα στην περιφέρεια του Δήμου (δρόμοι, πλατεί¬ 
ες, ακτές, πλαζ, χείμαροι, πάρκα κ.λ.π.). 

Εκτέλεση εργασιών αποκομιδής, μεταφοράς και απόρ¬ 
ριψης απορριμάτων (προερχόμενα από οικίες, καταστή¬ 
ματα, επιχειρήσεις, κοινόχρηστους χώρους). 

Εκτέλεση προγραμμάτων ανακύκλωσης απορριμμάτων. 

4. Συνεργείο Ηλεκτροφωτισμού, σήμανσης οδών 

Εκτέλεση εργασιών με αυτεπιστασία, επίβλεψη εργα¬ 
σιών που ανατίθενται σε τρίτους που περιλαμβάνουν: 

Την επέκταση, συντήρηση, επισκευή, αντικατάσταση 
λαμπτήρων και βελτίωση του δικτύου ηλεκτροφωτισμού 
των οδών και γενικά των κοινόχρηστων υπαίθριων χώρων 
του Δήμου καθώς και του φωτισμού για την ανάδειξη των 
δημοτικών κτιρίων, μνημείων και αρχαιολογικών χώρων 
της περιοχής του Δήμου. 

Την επέκταση, συντήρηση και επισκευή της σήμανσης 
και διαγράμμισης οδών για τη ρύθμιση της κυκλοφορίας 
στην περιοχή του Δήμου. 

Την εγκατάσταση και συντήρηση κάθε είδους πληρο¬ 
φοριακών πινακίδων στην περιοχή του Δήμου (πινακίδες 
ονομασίας οδών και πλατειών, αρίθμησης κτηρίων, παρο¬ 
χής πληροφοριών σε θέματα του Δήμου στάσεων συγκοι¬ 
νωνιακών μέσων κ.λ.π.). 

Την τοποθέτηση και συντήρηση προστατευτικών μέσων 
για την ασφάλεια της κυκλοφορίας των οχημάτων και των 
πεζών. 

5. Συνεργείο Νεκροταφείου 

Εκτέλεση έργων που περιλαμβάνουν: 

Τη συντήρηση, κατασκευή τάφων και τη συντήρηση της 
τεχνικής υποδομής και του πρασίνου στους χώρους, τα 
κτίρια και γενικά στις εγκαταστάσεις του νεκροταφείου. 

Την καθαριότητα, ευπρέπεια, διακόσμιση κ.λ,π. στους 
χώρους του νεκροταφείου. 

Ταφές- εκταφές. 

Τη φύλαξη του νεκροταφείου 

Τήρηση των κανόνων λειτουργίας των δημοτικών κοι¬ 
μητηρίων σύμφωνα με τους ισχύοντες Νόμους και τους 
ειδικώτερους κανονισμούς λειτουργίας διοίκησης και 
διαχείρισής των. 

Δ. ΑΥΤΟΤΕΛΕΣ ΓΡΑΦΕΙΟ ΠΡΟΓΡΑΜΜΑΤΙΣΜΟΥ ΑΓΡΟ¬ 
ΤΙΚΗΣ ΑΝΑΠΤΥΞΗΣ ΚΑΙ ΠΕΡΙΒΑΛΛΟΝΤΟΣ 

ΑΡΘΡΟ 13ο 

ΠΡΟΓΡΑΜΜΑΤΙΣΜΟΣ ΤΗΣ ΤΟΠΙΚΗΣ ΑΝΑΠΤΥΞΗΣ 
ΚΑΙ ΤΗΣ ΔΡΑΣΗΣ ΤΟΥ ΔΗΜΟΥ 

Συνεχής έρευνα και παρακολούθηση όλων των εξελίξε¬ 
ων στην περιοχή του Δήμου. 

Σύνταξη μεσοπρόθεσμων και ετήσιων προγραμμάτων 
του Δήμου. 

Διερεύνηση πηγών χρηματοδότησης και διατύπωσης 
προτάσεων για την εξεύρεση πόρων για την υλοποίηση 
του προγράμματος δράσης του Δήμου. 

Εισηγήσεις προς τα αιρετά όργανα για την οργάνωση 
και αντιμετώπιση των διαδικασιών, οικονομικών, κοινονι- 
κών, πολιτιστικών ζητημάτων, περιβαλλοντολογιών κ.λ.π. 

Συνεργασία με τις υπηρεσίες της Περιφέρειας, της 
ΤΕΔΚ. της Ν.Α. των Κεντρικών Φορέων καθώς και με τους 
φορείς διαδημοτικής συνεργασίας στην ευρύτερη περιο¬ 
χή του Δήμου. 

Χρήση Η/Υ. 

ΑΡΘΡΟ 14ο 

ΠΡΟΓΡΑΜΜΑΤΑ ΕΥΡΩΠΑΪΚΗΣ ΕΝΩΣΗΣ 

Ενημέρωση της Δημοτικής Αρχής για τα προγράμματα 
της Ε.Ε. που ενδιαφέρουν το Δήμο. 

Κατάρτιση αιτήσεων συμμετοχής του Δήμου σε συγκεκρι¬ 
μένα προγράμματα, παρακολούθηση και αξιολόγησή τους. 

Χρήση Η/Υ. 

ΑΡΘΡΟ 15ο 
ΑΓΡΟΤΙΚΗ ΑΝΑΠΤΥΞΗ 

Επεξεργασία προτάσεων προς τις αρμόδιες υπηρεσίες 
για την εκπόνηση μελετών, τη σύνταξη σχεδίων και την υ¬ 
λοποίηση προγραμμάτων για την αγροτική ανάπτυξη της 
περιοχής του Δήμου. 

Παροχή συμβουλευτικών υπηρεσιών και ενημέρωση, 
πληροφόρηση των αγροτών σε θέματα γεωπονίας. 

Υποστήριξη της συμμετοχής του Δήμου στην κατάρτι¬ 
ση των Νομαρχιακών Προγραμμάτων αγροτικής ανάπτυ¬ 
ξης και παρακολούθηση των εφαρμοζόμενων μέτρων, 
συνεργασία με τα αρμόδια τμήματα της Ν.Α. και συμμε¬ 
τοχή σε προγράμματα ενημέρωσης για την ανάπτυξη νέ¬ 
ων βιολογικών καλλιεργειών, την εφαρμογή προγραμμά¬ 
των αναδιάρθρωσης, την προστασία των περιοχών της υ¬ 
ψηλής παραγωγικότητας, την ορθολογική αξιοποίηση 
των βοσκοτόπων. 

Συμμετοχή στα προγράμματα της Ν.Α. της Περιφέρει¬ 
ας και του κράτους για την ισόρροπη ανάπτυξη της γε¬ 
ωργικής βιομηχανίας, την ενημέρωση για την τήρηση των 
περιβαλλοντικών όρων λειτουργίας. 

Εντοπισμός ελλείψεων αγροτικής οδοποιίας και άλλων 
έργων υποδομής (υδραυλικών - εγγειοβελτιωτικών έρ¬ 
γων) και υποβολή σχετικών προτάσεων στις αρμόδιες υ¬ 
πηρεσίες του Νομού και της Περιφέρειας. 

Χρήση Η/Υ. 

ΑΡΘΡΟ 16ο 

ΘΕΜΑΤΑ ΠΡΟΣΤΑΣΙΑΣ ΠΕΡΙΒΑΛΛΟΝΤΟΣ 

Εκτέλεση εργασιών ανάπτυξης πρασίνου δηλαδή συ¬ 
ντήρησης καθαριότητας, φυτοπροστασίας, βελτιώσεις 
και επεκτάσεις των χώρων πρασίνου καθώς και των υπαι¬ 
θρίων χώρων γενικότερα μέσα στα όρια του Δήμου (πάρ 
κα, κήποι, άλση, παιδικές χαρές, δενδροστοιχίες, παρτέ- 
ριακ.λ,π.). Συγκέντρωση στοιχείων, επιτόπου διερεύνηση 
και καταγραφή αδυναμιών της περιοχής του Δήμου σε θέ¬ 
ματα περιβάλλοντος, επεξεργασίας των στοιχείων που 
συγκεντρώνονται/καταγράφονται και εισήγηση προ¬ 
γραμμάτων επεμβάσεων του Δήμου ή άλλων αρμόδιων 
φορέων για τη βελτίωση της υπάρχουσας κατάστασης. 

Συνεργασίες με αντιστοίχου αντικειμένου Νομαρχιακές 


ή Κεντρικές υπηρεσίες και φορείς για την από κοινού ούθ- 
μιση περιβαλλοντικών θεμάτων που απασχολούν την πε¬ 
ριοχή του Δήμου και για την ανάπτυξη αντίστοιχων κοινών 
προγραμμάτων. 

Χρήση Η/Υ. 

ΑΡΘΡΟ 17ο 

ΟΡΓΑΝΩΣΗ ΜΗΧΑΝΟΡΓΑΝΩΣΗ ΑΝΑΠΤΥΞΗ 
ΑΝΘΡΩΠΙΝΟΥ ΔΥΝΑΜΙΚΟΥ ΠΛΗΡΟΦΟΡΙΚΗ 

Υποστήριξη του Δήμου και των θυγατρικών φορέων του 
σε θέματα βελτίωσης της Οργάνωσης και των διαδικα¬ 
σιών Διοίκησης και Λειτουργίας. 

Υποστήριξη στην ίδρυση λειτουργία Νομικών Προσώ¬ 
πων Δημοσίου Δικαίου και Δημοτικών Επιχειρήσεων. 

Οργάνωση και εκτέλεση προγραμμάτων επιμόρφωσης 
του προσωπικού του Δήμου καθώς και οργάνωση προ¬ 
γραμμάτων ενημέρωσης Αιρετών Οργάνων. 

Φροντίδα για την εγκατάσταση προγραμμάτων, βελτίω¬ 
ση και σωστή λειτουργία του μηχανογραφικού εξοπλι¬ 
σμού του Δήμου καθώς και την εποπτεία της συντήρησης 
των εφαρμογών. 

Χρήση Η/Υ. 

III ΚΕΦΑΛΑΙΟ 

ΔΙΑΘΡΩΣΗ ΘΕΣΕΩΝ ΠΡΟΣΩΠΙΚΟΥ 

ΑΡΘΡΟ 18ο 

ΤΑΚΤΙΚΕΣ ΟΡΓΑΝΙΚΕΣ ΘΕΣΕΙΣ 
ΜΕ ΣΧΕΣΗ ΕΡΓΑΣΙΑΣ ΔΗΜΟΣΙΟΥ ΔΙΚΑΙΟΥ 

Οι θέσεις των κατηγοριών ΠΕ, ΤΕ και ΔΕ κατατάσσονται 
στους βαθμούς Δ (εισαγωγικός) Γ, ΒκαιΑ (καταληκτικός). 

Οι θέσεις της κατηγορίας ΥΕ κατατάσσονται στους 
βαθμούς Ε (εισαγωγικός) Δ, Γ και Β (καταληκτικός). 

Τα προσόντα διορισμού των θέσεων περιγράφονται 
στο Π.Δ. 37α/87 και το Π.Δ. 22/90. 

Οι θέσεις που προβλέπονται ανά κατηγορία και κλ.άδο 
είναι οι εξής: 


ΚΑΤΗΓΟΡΙΑ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ 


Κλάδος 

Ειδικότητα 

Αριθμός Θέσεων 

ΠΕΙ 

Διοικητικού - Οικονομικού 

1 (μία) 

ΠΕ3 

Πολιτικών Μηχανικών 

1 (μία) 

ΠΕ9 

Γεωπόνων 

1 (μια) 


Σύνολο 

3 (τρεις) 

ΚΑΤΗΓΟΡΙΑ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ 

Κλάδος 

Ειδικότητα 

Αριθμός Θέαεων 

ΤΕ19 

Πληροφορικής 

1 (μία) 


Σύνολο 

1 (μία) 

ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 

Κλάδος 

Ειδικότητα 

Αριθμός Θέσεων 

ΔΕΙ 

Διοικητικοί 

7 (επτά) 

ΔΕ24 

Ηλεκτρολόγων 

1 (μία) 

ΔΕ 28 

Χειριστών Μηχανημάτων 

2 (δύο) 

ΔΕ29 

Οδηγών 

2 (δύο) 

ΔΕ30 

Τεχνητών (Υδραυλικός - Οικοδόμος) 1 (ένας) 


Σύνολο 

12 (δώδεκα) 

ΚΑΤΗΓΟΡΙΑ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ 

Κλάδος 

Ειδικότητα 

Αριθμός Θέσεων 

ΥΕ16 

Εργατών Καθαριότητας, Πρασίνου, 



Νεκροταφείου. Τεχν. Υπηρεσ κλπ 

3 (τρεις) 


Σύνολο 

3 (τρεις) 


Μ 

Είκοσι (20) θέσεις διαφόρων ειδικοτήτων για την αντι¬ 
μετώπιση εποχιακών, περιοδικών, πρόσκαιρων αναγκών 
(Ν. 2503/97 άρθρο 18παρ. 12). 

IV ΚΕΦΑΛΑΙΟ 
ΘΕΣΕΙΣ ΠΡΟΪΣΤΑΜΕΝΩΝ 


ΑΡΘΡΟ 200 

ΘΕΣΕΙΣ ΠΡΟΪΣΤΑΜΕΝΩΝ 


Στις διοικητικές ενότητες των υπηρεσιών του Δήμου 
προΐστανται μόνιμοι υπάλληλοι των εξής κλάδων: 


Τμήμα Διοικητικών 
και Οικονομικών Υπηρεσιών 
Τμήμα τεχνικών Υπηρεσιών 
Αυτοτελές Γ ραφείο Προγραμ- 
μαπσμού και Αγροτικής 
Ανάπτυξης και περιβάλλοντος 


ΠΕΙ Διοικητικών ή 
ΔΕΙ Διοικητικού 
ΠΕ3 Πολιτ. Μηχανικών 
ΠΕ9 Γεωπόνων ή 
ΤΕ19 Πληροφορικής ή 
ΔΕΙ Διοικητικού 


Μετακίνηση προϊσταμένου οργανικής μονάδας γίνεται 
μόνο σε θέση προϊσταμένου οργανικής μονάδας αντί¬ 
στοιχου επιπέδου. 

Τον προϊστάμενο του Τμήματος που απουσιάζει ή κω¬ 
λύεται αναπληρώνει στα καθήκοντάτου ο ανώτερος κατά 
βαθμό υπάλληλος και ο αρχαιότερος, που υπηρετεί στην 
ίδια οργανική μονάδα και εφ' όσον ο κλάδος στον οποίο α¬ 
νήκει προορίζεται για κατάληψη θέσεων προϊσταμένων. 

Τον προϊστάμενο που απουσιάζει ή κωλύεται αναπλη¬ 
ρώνει στα καθήκοντά του ο προϊστάμενος Τμήματος κα¬ 
τά τη σειρά που τα Τμήματα αναφέρονται. 


ΑΡΘΡΟ 21ο 

ΑΡΜΟΔΙΟΤΗΤΕΣ ΠΡΟΪΣΤΑΜΕΝΩΝ 


Έχουν την ευθύνη της εύρυθμης λειτουργίας των μονά¬ 
δων που προΐστανται. Συντονίζουν και ελέγχουν τις δρα¬ 
στηριότητες των μονάδων τους και φροντίζουν για την ε¬ 
κτέλεση των αποφάσεων που εκδίδουν τα αιρετά πρόσωπα. 

Μεριμνούν για σύνταξη κανονισμών λειτουργίας επιμέ- 
ρους μονάδων όταν τούτο κρίνεται απαραίτητο. 

Εισηγούνται την ψήφιση αποφάσεων κανονιστικών πε¬ 
ριεχομένων. 

Εποπτεύουν και αξιολογούν το προσωπικό που υπάγε¬ 
ται σ’ αυτούς και μεριμνούν σε συνεργασία με την Δ.Α. για 
την επιμόρφωσή τους. 

Παρακολουθούν τη Νομοθεσία ενημερώνουν τους αι¬ 
ρετούς και το προσωπικό. 

Παραλαμβάνουν την αλληλογραφία της μονάδας τους 
και τη διανέμουν ανάλογα. 

Συνεργάζονται με άλλους φορείς του Δήμου. 

Έχουν την ευθύνη ελέγχου και θεώρησης όλων των εγ¬ 
γράφων των υπαλλήλων της μονάδας που εποπτεύουν 
καθώς και την εισήγηση προς τα ανώτερα όργανα. 

Εισηγούνται τρόπους για τη βελτίωση της αποτελεσμα- 
τικότητας της δράσης της διοικητικής ενότητας, τη βελ¬ 
τίωση της απόδοσης του ανθρώπικου δυναμικού και των 
τεχνικών μέσων, την καλύτερη εξυπηρέτηση του πολίτη 
και την καλύτερη ανταπόκριση της διοικητικής μονάδας 
στις τοπικές ανάγκες. 

V ΚΕΦΑΛΑΙΟ 
ΤΕΛΙΚΕΣ ΔΙΑΤΑΞΕΙΣ 


ΑΡΘΡΟ 220 

Ειδικοί κανονισμοί θα ορίσουν αναλυτικά τα καθήκοντα 
των διοικητικών μονάδων. 


Τα θέματα που αφορούν τους διορισμούς, τα καθήκο¬ 
ντα, τους περιορισμούς, την αστική ευθύνη, τα δικαιώμα¬ 
τα της μεταβολής της υπηρεσιακής κατάστασης, το πει¬ 
θαρχικό δίκαιο και τη λύση της υπαλληλικής σχέσης του 
προσωπικού που υπάγεται στις διατάξεις του παρόντος 
Οργανισμού, διέπεται από την εκάστοτε νομοθεσία περί 
«κατάστασης προσωπικού ΟΤΑ» όπως αυτός κάθε φορά 
ισχύει καθώς από τους ειδικότερους Νόμους και τα Π. 
Δ/τα. 

Όποιες αρμοδιότητες δεν προβλέπονται στον παρόντα 
Οργανισμό και έχουν εκχωρηθεί στο Δήμο με Νόμο α¬ 
σκούνται από το Δήμαρχο ή από οποιοδήποτε όργανο 
που ανατίθενται οι συγκεκριμένες αρμοδιότητες. 

Όπου απαιτείται ειδικοί κανόνες θα ορίζουν τα καθήκο¬ 
ντα των διοικητικών μονάδων με αποφάσεις του Δημοτι¬ 
κού Συμβουλίου. 

Κατά την έναρξη ισχύος του παρόντος Οργανισμού οι 
υπηρετούντες στο Δήμο υπάλληλοι κατατάσσονται στις 
αντίστοιχες θέσεις των σχετικών κλάδων. 

Η κατανομή του προσωπικού στις επί μέρους οργανικές 
μονάδες γίνεται με απόφαση του Δημάρχου, λαμβάνο- 
ντας υπόψη τις λειτουργικές ανάγκες των μονάδων, τα 
προσόντα, την πείρα και τις ειδικές γνώσεις των υπαλλή¬ 
λων. 

Η ισχύς του παρόντος Οργανισμού αρχίζει από τη δη¬ 
μοσίευσή του στην Εφημερίδα της Κυβερνήσεως, οπό¬ 
τε παύει να ισχύει κάθε προηγούμενη σχετική απόφα¬ 
ση. 

Στον προϋπολογισμό του τρέχοντος έτους υπάρχει ε¬ 
γκεκριμένη πίστωση στον Αντίστοιχο Κ.Α. 05/111.1 ύψους 
35.000.000 δρχ. για κάλυψη της μισθοδοσίας του υπηρε- 
τούντος προσωπικού. Η μελλοντική επιβάρυνση του προ¬ 
ϋπολογισμού του Δήμου από την απόφαση αυτή δεν είναι 
δυνατό να υπολογισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως, 


Λάρισα. 20 Μαΐου 1999 

Με εντολή Γεν. Γραμ. Περιφέρειας 
Ο Γενικός Διευθυντής 
ΘΩΜΑΣ ΦΙΛΟΣ 

-♦- 


Αριθ. 1928 (3) 

Τροποποίηση Κανονισμού Λειτουργίας της Δημοτικής 
Επιχείρησης Πολυγύρου (Δ.Ε.ΠΟ). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 277 έως 284 του Π.Δ. 
410/95. 

2. Την αριθ. 1/783/17.1.97 απόφασή μας με την οποία συ- 
στήθηκε η δημοτική επιχείρηση Πολυγύρου (Δ.Ε.Π.Ο.). 

3. Την αριθ. 26/99 απόφαση του Δήμου Πολυγύρου με 
την οποία τροποποιεί το σκοπό της Δ.Ε.Π.Ο., αποφασί¬ 
ζουμε: 

Τροποποιούμε τη συστατική πράξη της Δημοτικής Επι¬ 
χείρησης Πολυγύρου και συγκεκριμένα του άρθρου 2 αυ¬ 
τής (σκοπός της επιχείρησης) και συμπληρώνουμε με πς 
παρακάτω παραγράφους: 

6. Δραστηριοποίηση στον Τομέα της Κοινωνικής Φρο- 

ντίδας και εφαρμογής προγραμμάτων Κοινωνικού χαρα¬ 
κτήρα (κοινωνική μέριμνα, φροντίδα προληπτικής ιατρι¬ 
κής, υποστήριξης ατόμων με ειδικές ανάγκες κ.λ.π. 

7. Δραστηριοποίηση στον τομέα της Δημοτικής Συγκοι¬ 
νωνίας. 

8. Δραστηριοποίηση στον τομέα της εκμετάλλευσης 
των έργων ύδρευσης και δικτύων άρδευσης. 

9. Δραστηριοποίηση στον Αθλητικό τομέα. 

10. Δραστηριοποίηση στον Ραδιοτηλεοπτικό τομέα (τη¬ 
λεόραση - Ραδιόφωνο) και στο χώρο του Τύπου (Περιοδι¬ 
κές - ειδικές εκδόσεις), για την ενημέρωση και πληροφό¬ 
ρηση των Δημοτών του Δήμου καθώς και για την προβο¬ 
λή των πολιτιστικών, αθλητικών και άλλων 
δραστηριοτήτων του Δήμου. 

Από την απόφαση αυτή δεν προκαλείται δαπάνη σε βά¬ 
ρος του προϋπολογισμού του Δήμου για το έτος 1999. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Πολύγυργος, 30 Μαρτίου 1999 

Ο Γενικός Γ ραμματέας Περιφέρειας 
ΧΑΡΑΛΑΜΠΟΣ ΣΟΦΙΑΝΟΣ 

-♦- 

Αρίθ. 2976 (4) 

Τροποποίηση συστατικής πράξης του Πνευματικού Κέ¬ 
ντρου Δήμου Παναγίας Ν. Χαλκιδικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 277 έως 284 του Δ.Κ.Κ. 
(Π.Δ. 410/95). 

2. Την απόφαση του Υπ. Εσωτερικών 25027/9 4.84 (ΦΕΚ 
244/84). 

3. Την αριθ. 3075/16.5.88 απόφαση της σύστασης Νο¬ 
μικού Προσώπου με την επωνυμία «Πνευματικό Κέντρο 
Μεγάλης Παναγίας» που δημοσιεύθηκε στο ΦΕΚ 212/88 

(Τ.Β'). 

4. Την αρ. 21/99 απόφαση Δήμου Παναγίας, τροποποί¬ 
ηση συστατικής πράξης του Πνευματικού Κέντρου, απο¬ 
φασίζουμε: 

Τροποποιούμε τη συστατική πράξη του Πνευματικού 
Κέντρου Δήμο Παναγίας ως προς την ονομασία σε Πο¬ 
λιτιστικό Πνευματικό Αθλητικό Κέντρο Παναγίας με έ¬ 
δρα το Δημοτικό διαμέρισμα Παναγίας και προσαρτή¬ 
ματα στα Δημοτικά διαμερίσματα Γοματίου και Πυργα- 
δικίων. 

Σκοπός του παρακάτω Π.Π.Α.Κ. είναι: 

Η ανάπτυξη της φιλαρμονικής που έχει ήδη ιδρυθεί και 
των σκοπών της καθώς και κάθε πολιτιστικής κίνησης. 

Καλλιέργεια και ανάπτυξη καλλιτεχνικών, πνευματικών 
και αθλητικών δραστηριοτήτων. 

Δημιουργία βιβλιοθήκης και γενικά ανάπτυξη και καλ¬ 
λιέργεια όλων των δυνατοτήτων και μέσων για την ψυχα¬ 
γωγία κα εξύψωση του μορφωτικού, πνευματικού πνευ¬ 
ματικού, ηθικού και καλλιτεχνικού επιπέδου των δημο¬ 
τών και κυρίως των νέων και την προώθηση του 
αθλητισμού. 

Το Π.Π.Α.Κ. θα διοικείταιαπό Διοικ. συμβουλίου που θα 
απαρτίζεται από: 

1. Τον εκάστοτε Δήμαρχο ως Πρόεδρο 

2. Τρεις Δημ. Συμβούλους. 


3. Τον Πρόεδρο του Συλλόγου Γονέων και Κηδεμόνων 
του Γυμνασίου. 

Η θητεία των μελών του Διοικητικού Συμβουλίου ακο¬ 
λουθεί η θητεία του Δημοτικού Συμβουλίου. 

Πόροι του Πνευματικού Πολιτ. Αθλ. Κέντρου Δήμου Πα¬ 
ναγίας. 

1. Η ετήσια επιχορήγηση του Δήμου θα είναι 8.000.000. 

Το ποσό αυτό μπορεί κάθε χρόνο να αναπροσαρμόζε¬ 
ται. 

2. Έσοδα από υπηρεσίες που θα παρέχει το Π.Π.Α.Κ. 

3. Έσοδα από κρατικές επιχορηγήσεις. 

Το παραπάνω Νομικο Πρόσωπο εκπροσωπείται στα Δι¬ 
καστήρια και κάθε αρχή από τον Πρόεδρο του Διοικ. Συμ¬ 
βουλίου και όταν αυτός απουσιάζει ή κωλύεται από τον α¬ 
ντιπρόεδρο. 

Οι λο ιποί όροι λειτουργίας και διαχείρησης του Π. Π. Α. Κ. 
θα ρυθμισθούν με τον κανονισμό Λειτουργίας που θα ψη- 
φισθεί. 

Από την απόφαση αυτή προκαλείται δαπάνη 1.000.000 
σε βάρος του προϋπολογισμού του Δήμου. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Πολύγυρος, 23 Απριλίου 1999 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής Περιφέρειας 
ΔΗΜΟΣΘΕΝΗΣ ΣΑΡΗΓΙΑΝΝΗΣ 

-♦- 

Αριθ. 1590 (5) 

Εγκριση ίδρυσης εκτροφείου θηραμάτων σε μη δημόσια 
έκταση στη θέση «Μαλαχιά» Δημ. Διαμ. Άνω Ασιτών 
Δήμου Γοργολαϊνη 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις του Ν.2503/1997 «περί Διοίκησης, Ορ¬ 
γάνωσης, Στελέχωσης της Περιφέρειας, ρύθμιση θεμά¬ 
των για την τοπική Αυτοδιοίκηση κ.ά. διατάξεις». 

2. Τις διατάξεις του άρθρου 254 Ν.Δ. 86/69, καθώς έ¬ 
χουν ανηκατασταθεί με το άρθρο 4 του Ν. 177/75. 

3. Τηναριθμ. Α1β/8181/3.9.1986 (ΦΕΚ 623/Β/29.9.1986) 
Υγειονομική διάταξη του Υπουργείου Υγείας Πρόνοιας 
και Κοινωνικών Ασφαλίσεων «περί όρων ίδρυσης και λει¬ 
τουργίας πτηνο-κτηνοτροφικών εγκαταστάσεων». 

4. Την από 10.5.1999 αίτηση του Ιωάννου Χαραλαμπάκη 
του Εμμανουήλ κατοίκου Άνω Ασιτών για την χορήγηση ά¬ 
δειας ιδρύσεως εκτροφείου θηραμάτων στη θέση «Μα¬ 
λαχιά» κτηματικής περιφέρειας Δημ. Διαμ. Άνω Ασιτών 
Δήμου Γοργολαίνη. 

5 Το αριθμ. 1030/21.5.1999 έγγραφο ίου Δήμου Γορ- 
γολαϊνη, με το οποίο βεβαιώνει ότι δεν έχει αντίρρηση για 
την χορήγηση άδειας ιδρύσεως εκτροφείου θηραμάτων 
στην θέση «Μαλαχιά» όπου και το οικόπεδο ιδιοκτησίας 
Χαραλαμπάκη Ιωάννη του Εμμανουήλ. 

6. Την από 21.5.1999 εισήγηση του Δασολόγου της υ¬ 
πηρεσίας μας Θωμά Ρούσσου για την χορήγηση άδειας ι- 
δρύσεως εκτροφείου Θηραμάτων στον Χαραλαμπάκη Ιω¬ 
άννη του Εμμ. κάτοικο Άνω Ασιτών όπως αυτή απεικονίζε¬ 
ται στο χωρίς ημερομηνία τοπογραφικό διάγραμμα. 

7. Το αριθμ. 8429/6.5.1999 έγγραφο της Δ/νσης Δημ. Υ¬ 
γείας της Νομαρχιακής Αυτοδιοίκησης Ηρακλείου με το 
οποίο βεβαιώνεται ότι το εκτροφείο θηραμάτων του Χα- 

ραλαμπάκη Ιωάννου του Εμμ. στη θέση «Μαλαχιά» Ανω Α- 
σιτών δεν δημιουργεί προβλήματα εις βάρος της Δημό¬ 
σιας υγείας και του περιβάλλοντος γενικότερα. 

8. Το αριθμ. 187792/4487/15.10.1980 έγγραφο του Υ¬ 
πουργείου Γεωργίας «περί.διακίνησης θηραμάτων που 
παράγονται από ιδιώτες εκτροφείς». 

9. Τις συνεχώς αυξανόμενες ανάγκες σε θηράματα για 
τον εμπλοτισμό Βιοτόπων του Ν. Ηρακλείου, αποφασί¬ 
ζουμε: 

Επιτρέπουμε την ίδρυση εκτροφείου θηραμάτων (πτε¬ 
ρωτών και τριχωτών) στο όνομα του Χαραλαμπάκη Ιωάν¬ 
νη του Εμμανουήλ κατοίκου Ανω Ασιτών σε μη δημόσια έ¬ 
κταση 774 τ.μ. στη θέση «Μαλαχία» περιοχής Δημ. Διαμ. 
Άνω Ασιτών Δήμου Γοργολαίνη, η οποία έκταση ορίζεται 
ως εξής: Βόρεια με γεωργικές εκτάσεις. Νότια με ελαιώ¬ 
να, Ανατολικά με γεωργικές εκτάσεις και Δυτικά με γεωρ¬ 
γικές εκτάσεις και δρόμο. 

Η έγκριση αυτή δίνεται προς το σκοπό αναπαραγωγής 
πτερωτών και τριχωτών θηραμάτων (φασιανοί, πέρδικες, 
ορτύκια, λαγούς κ.λπ.) για ατομική χρήση και εμπορία ή 
και για εμπλουτισμό μη δημοσίων εκτάσεων. 

Η διάθεση των θηραμάτων που παράγονται στο εκτρο¬ 
φείο αυτό στο εμπόριο κ.λπ. θα γίνεται με διπλότυπο δια¬ 
κίνησης . το οποίο θα εκδίδετααι από τον εκτροφέα και θε¬ 
ωρείται από την Δ/νση Δασών Ηρακλείου. 

Ο ενδιαφερόμενος να μας στείλει αντίγραφο της σχετι¬ 
κής άδειας λειτουργίας της οικείας Αστυνομικής Αρχής 
μέσα σε ένα μήνα από τη χορήγησή της. 

Η με σκοπό Θήρας παραβίαση των ορίων του εκτροφεί¬ 
ου, καθώς και ο φόνος ή οποιαδήποτε βλάβη των θηρα¬ 
μάτων του εκτροφείου απαγορεύεται, οι δε παραβάτες τι¬ 
μωρούνται σύμφωνα με τις διατάξεις του άρθρου 287 
παρ 9 του Ν.Δ. 86/69. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 24 Μαίου 1999 

Με εντολή Γεν. Γραμμ. Περιφέρειας 
Η Γ ενική Διευθύντρια 
ΜΑΡΙΑ ΛΥΓΙΔΑΚΗ - ΙΩΑΝ Ν ΙΔΟΥ 

-·- ( 6 ) 

Χορήγηση άδειας ασκήσεως επαγγέλματος Κοινωνικού 
Λειτουργού στην Μήτσα Σοφία του Λάμπρου. 

Ο ΝΟΜΑΡΧΗΣ ΚΙΛΚΙΣ 

Με την 2570/8.6.99 απόφαση Νομάρχη Κιλκίς χορηγή¬ 
θηκε στην Μήτσα Σοφία του Λάμπρου άδεια ασκήσεως ε¬ 
παγγέλματος Κοινωνικού Λειτουργού. 

Με εντολή Νομάρχη 
Ο Προϊστάμενος 
ΝΙΚΟΛΑΟΣ ΜΟΛΥΒΑΣ 

-♦- (7 ) 

Χορήγηση άδειας ασκήσεως επαγγέλματος Κοινωνικού 
Λειτουργού στην Παμπουκίδοιι Σιμέλα του Λαζάρου. 

Ο ΝΟΜΑΡΧΗΣ ΠΡΕΒΕΖΑΣ 

Με την 3480/8.6.99 απόφαση του Νομάρχη Πρέβεζας 
έχει χορηγηθεί στην Παμπουκίδου Σιμέλα του Λαζάρου ά¬ 
δεια ασκήσεως επαγγέλματος Κο νωνικού Λειτουργού. 

Με εντολή Νομάρχη 

Ο Διευθυντής 
ΑΝΔΡΕΑΣ ΖΕΡΒΑΣ 


* 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


